Misija organizacije
Misija organizacije je kratak opis općih ciljeva organizacije. Može uključivati i društvene i operativne vrijednosti koje organizacija promovira, razloge za postojanje, određeno teorijsko ili praktično usmjerenje. Neophodan je deo osnivačkih dokumenata i prezentacije organizacije, ali je i strateški rad i razvoj organizacije u globalu određen definiranom misijom.
Općenitije, misija je osnovna funkcija ili zadatak poduzeća te bilo kojeg njegovog dijela. Svaka vrsta organiziranog djelovanja ima ili bi trebala imati misiju (ili svrhu) da bi uopće imala smisla.

Primjeri 
Misija privrednog poduzeća je proizvodnja i distribucija dobara i usluga.
Misija odjela za autoceste je projektiranje, izgradnja i održavanje sustava autocesta.
Misija sudova je tumačenje zakona i njihova primjena.
Misija naftne kompanije je traganje za naftom, proizvodnja, prerada i prodaja nafte i široke lepeze naftnih proizvoda.

Napomena :
 Česta pogreška kod kreiranje misije je poistovjećivanje misije i profita. Misija nije ostvarenje profita, ostvarenje profita je cilj svake tvrtke.

Tko donosi misiju 
Donošenje i kreiranje misije je najčešće u domeni top managementa, tj. najviše razine managera.

Plan misije 
Plan misije je pretvaranje misije u pisani oblik, tj. dokument. On se ne mijenja ako za to ne postoje objektivni razlozi. Plan misije se korigira po proteku određenog razdoblja i kada poduzeće zaista mijenja svrhu svojeg djelovanja.
Plan misije daje sljedeće odgovore :
tko su naši kupci
što je naš proizvod
što bi trebao biti naš posao
što za poduzeće predstavlja vrijednost

Efektivni plan misije 
Da bi plan misije bio efektivan on mora biti :
usmjeren na tržište radije nego na proizvod
realna i ostvariv
motivirajući
specifičan i jasan

Elementi plana misije 
razvoj poduzeća
tekuće preferencije managementa i vlasnika
okolina u kojoj egzistira poduzeće
sredstva kojima raspolaže poduzeće
specifična osposobljenost poduzeća

Menadžment